Οι εκπρόσωποι των παρόχων υπηρεσιών Υγείας διαμαρτύρονται για τον συρρικνωμένο προϋπολογισμό του ΕΟΠΥΥ σε ό,τι αφορά στις εργαστηριακές εξετάσεις, πχ. βιοχημικές, ακτινολογικές, απεικονιστικές, που για το τρέχον έτος έχει κλείσει στα 328 εκατ. ευρώ. Επιπλέον, διαμαρτύρονται για το μέτρο του clawback, βάσει το οποίου τυχόν υπέρβαση της προϋπολογισθείσας δαπάνης επιστρέφεται υποχρεωτικά στον οργανισμό από τους παρόχους.



Άνοιγμα ή οριστικό λουκέτο



Για το ζήτημα πρόκειται να υπάρξει συνάντηση εντός της μέρας μεταξύ εκπροσώπων των παρόχων υπηρεσιών Υγείας με τον 'Αδωνι Γεωργιάδη.

Ενόψει της συνάντησης, ο υπουργός Υγείας, μιλώντας στη ΝΕΡΙΤ, κάλεσε τους ασφαλισμένους να πάνε για εξετάσεις μετά τις 12:00, καθώς όπως είπε το υπουργείο θα ζητήσει εγγράφως σε όλα τα διαγνωστικά κέντρα να δηλώσουν αν θα λειτουργήσουν ή όχι.